29.11.2005 Den Europæiske Unions Tidende L 312/57 AFGØRELSE EUPOL COPPS/1/2005 TRUFFET AF DEN UDENRIGS- OG SIKKERHEDSPOLITISKE KOMITE den 16. november 2005 om udnævnelse af missionschefen/politichefen for Den Europæiske Unions politimission i de palæstinensiske områder (EUPOL COPPS) (2005/836/FUSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 25, tredje afsnit, under henvisning til Rådets fælles aktion 2005/797/FUSP af 14. november 2005 om Den Europæiske Unions politimission i de palæstinensiske områder (1), særlig artikel 11, stk. 2, og ud fra følgende betragtninger: (1) — Ifølge artikel 11, stk. 2, i fælles aktion 2005/797/FUSP bemyndiger Rådet Den Udenrigs- og Sikkerhedspolitiske Komité til at træffe de nødvendige afgørelser i overens- stemmelse med artikel 25 i traktaten, herunder afgørelse om efter indstilling fra generalsekretæren/den højtstående repræsentant at udnævne en missionschef/politichef. (2) m— Generalsekretæren/den  højtstående repræsentant har indstillet Jonathan Mclvor til udnævnelse — ()) EUT L 300 af 17.11.2005, s. 65. TRUFFET FØLGENDE AFGØRELSE: Artikel 1 Jonathan McIvor udnævnes hermed til missionschef for Den Europæiske Unions politimission i de palæstinensiske områder (EUPOL COPPS) fra den dato, hvor missionen indledes. Indtil dette tidspunkt fungerer han som leder af planlægningsgruppen. Artikel 2 Denne afgørelse har virkning fra dagen for vedtagelsen. Den anvendes indtil den 31. december 2006. Udfærdiget i Bruxelles, den 16. november 2005. På Den Udenrigs- og Sikkerhedspolitiske Komités vegne J. KING Formand